CELEX: 32013D0090
Language: sk
Date: 2013-02-18 00:00:00
Title: 2013/90/EÚ: Vykonávacie rozhodnutie Komisie z  18. februára 2013 , ktorým sa schvaľuje plán ozdravenia od klasického moru ošípaných medzi diviakmi a núdzového očkovania takýchto diviakov v určitých oblastiach Lotyšska [oznámené pod číslom C(2013) 720]

20.2.2013   
            
            
               SK
            
            
               Úradný vestník Európskej únie
            
            
               L 47/70
            
         VYKONÁVACIE ROZHODNUTIE KOMISIE
   z 18. februára 2013,
   ktorým sa schvaľuje plán ozdravenia od klasického moru ošípaných medzi diviakmi a núdzového očkovania takýchto diviakov v určitých oblastiach Lotyšska
   [oznámené pod číslom C(2013) 720]
   (Iba lotyšské znenie je autentické)
   (2013/90/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na druhý pododsek jej článku 16 ods. 1 a štvrtý pododsek jej článku 20 ods. 2,
   keďže:
   
               (1)
            
            
               Smernica 2001/89/EC zavádza minimálne opatrenia Únie na tlmenie klasického moru ošípaných vrátane opatrení, ktoré sa majú uplatňovať v prípade potvrdenia výskytu klasického moru ošípaných medzi diviakmi.
            
         
               (2)
            
            
               V novembri 2012 Lotyšsko potvrdilo výskyt klasického moru ošípaných medzi diviakmi vo východnej časti krajiny pozdĺž hranice s Ruskom a Bieloruskom.
            
         
               (3)
            
            
               Po zaznamenaní prípadov medzi diviakmi boli v tej istej oblasti v novembri 2012 potvrdené ohniská výskytu klasického moru ošípaných aj v drobných chovoch ošípaných.
            
         
               (4)
            
            
               Lotyšsko prijalo opatrenia na tlmenie choroby v súlade so smernicou 2001/89/ES, ktoré viedli k ozdraveniu od choroby v predmetných chovoch ošípaných.
            
         
               (5)
            
            
               Vzhľadom na epidemiologickú situáciu predložilo Lotyšsko Komisii 15. januára 2013 v súlade so smernicou 2001/89/ES plán ozdravenia od klasického moru ošípaných v dotknutej oblasti daného členského štátu. Okrem toho Lotyšsko v ten istý dátum predložilo Komisii na schválenie aj svoj plán očkovania, keďže plánuje zaviesť očkovanie diviakov.
            
         
               (6)
            
            
               Plány, ktoré Lotyšsko predložilo, Komisia preskúmala a usúdila, že sú v súlade so smernicou 2001/89/ES.
            
         
               (7)
            
            
               V záujme transparentnosti je vhodné v tomto rozhodnutí stanoviť geografické oblasti Lotyšska, v ktorých sa má uskutočniť plán ozdravenia a núdzové očkovanie diviakov.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Plán ozdravenia od klasického moru ošípaných v oblastiach uvedených v časti 1 prílohy, ktorý predložilo Lotyšsko 15. januára 2013, sa schvaľuje.
   Článok 2
   Plán núdzového očkovania diviakov v oblastiach uvedených v časti 2 prílohy, ktorý predložilo Lotyšsko 15. januára 2013, sa schvaľuje.
   Článok 3
   Lotyšsko uvedie do účinnosti zákony, iné právne predpisy a správne opatrenia na uskutočnenie plánov uvedených v článkoch 1 a 2.
   Článok 4
   Toto rozhodnutie je určené Lotyšskej republike.
   
      V Bruseli 18. februára 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 316, 1.12.2001, s. 5.
   
      PRÍLOHA
      ČASŤ 1
      
         Oblasti, na ktoré sa vzťahuje plán ozdravenia
      
      V okrese Alūksnes obce Pededzes a Liepnas. V okrese Rēzeknes obce Pušas, Mākoņkalna a Kaunatas. V okrese Daugavpils obce Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes a Laucesas. V okrese Balvu obce Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu and Bērzpils. V okrese Rugāju obce Rugāju a Lazdukalna. V okrese Viļakas obce Žiguru, Vecumu, Kupravas, Susāju, Medņevas a Šķilbēnu. V okrese Baltinavas obec Baltinavas. V okrese Kārsavas obce Salnavas, Malnavas, Goliševas, Mērdzenes a Mežvidu. V okrese Ciblas obce Pušmucovas, Līdumnieku, Ciblas, Zvirgzdenes a Blontu. V okrese Ludzas obce Ņukšu, Briģu, Isnaudas, Nirzas, Pildas, Rundēnu a Istras. V okrese Zilupes obce Zaļesjes, Lauderu a Pasienes. V okrese Dagdas obce Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas a Andrupenes. V okrese Aglonas obce Kastuļinas, Grāveru, Šķeltovas a Aglonas. V okrese Krāslavas obce Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu a Izvaltas.
      ČASŤ 2
      
         Oblasti, na ktoré sa vzťahuje plán núdzového očkovania
      
      V okrese Alūksnes obce Pededzes a Liepnas. V okrese Rēzeknes obce Pušas, Mākoņkalna a Kaunatas. V okrese Daugavpils obce Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes a Laucesas. V okrese Balvu obce Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu a Bērzpils. V okrese Rugāju obce Rugāju a Lazdukalna. V okrese Viļakas obce Žiguru, Vecumu, Kupravas, Susāju, Medņevas a Šķilbēnu. V okrese Baltinavas obec Baltinavas. V okrese Kārsavas obce Salnavas, Malnavas, Goliševas, Mērdzenes a Mežvidu. V okrese Ciblas obce Pušmucovas, Līdumnieku, Ciblas, Zvirgzdenes a Blontu. V okrese Ludzas obce Ņukšu, Briģu, Isnaudas, Nirzas, Pildas, Rundēnu a Istras. V okrese Zilupes obce Zaļesjes, Lauderu a Pasienes. V okrese Dagdas obce Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas a Andrupenes. V okrese Aglonas obce Kastuļinas, Grāveru, Šķeltovas a Aglonas. V okrese Krāslavas obce Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu a Izvaltas.